Η **Αλεξία Καλανταρίδου** (19 Ιανουαρίου 1995, Κατερίνη) είναι Ελληνίδα διεθνής αθλήτρια πετοσφαίρισης, η οποία 
κατά την περίοδο 2022-23 αγωνίστηκε με τη φανέλα του Α.Ο. Μαρκοπούλου στο Πρωτάθλημα Ελλάδας στη θέση της ακραίας.

Καριέρα
-------

Η Αλεξία Καλανταρίδου σε ηλικία μόλις 8 ετών το 2003, ακολουθώντας το παράδειγμα της μεγαλύτερης αδελφής της, εντάχθηκε στις Ακαδημίες του Αρχέλαου Κατερίνης, ομάδα της γενέτειράς της. Το 2010 ανηφόρισε στη Θεσσαλονίκη για τον Άρη, στον οποίο έμεινε ένα χρόνο, για να μετακινηθεί λίγο πιο ΒΔ, στον Εύοσμο, όπου αγωνίστηκε την περίοδο 2011-12 με τα χρώματα του Αίαντα στην Α' Κατηγορία Ε.ΠΕ.Σ.Θ. Με τον Αίαντα κατέκτησε το τοπικό νταμπλ και ταυτόχρονα την άνοδο στην Α2 Εθνική Κατηγορία, στην οποία αγωνίστηκε μέχρι το 2015, οπότε επέστρεψε στον Άρη που είχε επανέλθει στην Α1 Εθνική.

Την περίοδο 2015-16 κάνει μια εκπληκτική χρονιά με τον Άρη στο Πρωτάθλημα, ανακηρύσσεται «*Καλύτερη πρωτοεμφανιζόμενη παίκτρια κάτω των 21*» (ρούκι της χρονιάς) και ταυτόχρονα καλείται από τον Γιάννη Καλμαζίδη στην Εθνική ομάδα γυναικών. Παρόλα αυτά οι κιτρινόμαυροι αναπάντεχα την αποδεσμεύουν, και έτσι η Καλανταρίδου επειδή ταυτόχρονα σπουδάζει στο Α.Π.Θ. αποδέχεται την πρόταση μιας άλλης ομάδας της Θεσσαλονίκης, της Ελπίδας Αμπελοκήπων, η οποία τη χρονιά εκείνη είχε κερδίσει την άνοδο στη μεγάλη κατηγορία.

Την περίοδο 2016-17 η ομάδα των Αμπελοκήπων δεν καταφέρνει να παραμείνει στην κατηγορία, αλλά η Αλεξία Καλανταρίδου έχει κινήσει το ενδιαφέρον πολλών μεγάλων ομάδων της Βόλλεϋ Λιγκ. Τελικά την κερδίζει ο Α.Ο. Θήρας και έτσι τον Ιούνιο του 2017 η Αλεξία αποφασίζει να αναπνεύσει τον κυκλαδίτικο αέρα. Στη Σαντορίνη παραμένει δύο χρονιές, στις οποίες κατακτά την 3η θέση του Πρωταθλήματος καθώς και το Ασημένιο μετάλλιο του Κυπέλλου Ελλάδας 2019. Τον Ιούνιο της ίδιας χρονιάς, και αφού είχε λήξει το συμβόλαιό της με την ομάδα της Σαντορίνης, αποδέχεται την πρόταση του Ολυμπιακού και παίρνει το πλοίο για τον Πειραιά, όπου όμως πέφτει πάνω στις Λαζάρεβιτς και Σκοτ, οπότε δεν έχει μεγάλο χρόνο συμμετοχής. Πάντως έστω και ως αναπληρωματική κατακτά με τις Πειραιώτισσες το πρώτο πρωτάθλημα της καριέρας της την περίοδο 2020-21.

Το Καλοκαίρι του 2021 η Αλεξία Καλανταρίδου αποδέχεται την πρόταση του νεοφώτιστου Α.Ο. Λαμίας, αλλά η διακοπή του πρωταθλήματος 2020-21 λόγω της Πανδημίας COVID-19 και η αβεβαιότητα για τη συνέχεια του, την αναγκάζουν να αναζητήσει νέο σταθμό στην καριέρα της. Έτσι τον Ιανουάριο του 2021 αποδέχεται την πρόταση του Σωτήρη Γκότση, προπονητή μαζί με τον Νίκο Γκιτζέκο της φινλανδικής Οριβέντεν Πονίστους (ΟρΠο), σύλλογο στον οποίο είχε αγωνιστεί και η Όλγα Βεργίδου. Έτσι αναχωρεί για το Οριβέσι, έδρα της ΟρΠο, και αγωνίζεται στο φινλανδικό πρωτάθλημα έως το τέλος της περιόδου.  

Τον Μάιο του 2021 η Κατερινιώτισσα ακραία επιστρέφει στην Ελλάδα και τις περιόδους 2021-22 και 2022-23 αγωνίστηκε με τον Α.Ο. Μαρκοπούλου στο ελληνικό Πρωτάθλημα.

Σπουδές
-------

Η Αλεξία Καλανταρίδου αποφοίτησε το 2017 από το Παιδαγωγικό Τμήμα του Αριστοτελείου Πανεπιστημίου Θεσσαλονίκης και έκανε το μεταπτυχιακό της στη «Διαπολιτισμική Εκπαίδευση».

Διεθνής καριέρα
---------------

Η Αλεξία Καλανταρίδου ξεκίνησε την καριέρα της στα αντιπροσωπευτικά συγκροτήματα τον Ιούλιο του 2010, όταν κλήθηκε στους αγώνες για το Βαλκανικό Πρωτάθλημα Κορασίδων. Το 2011 συμμετείχε σε όλους τους αγώνες της προκριματικής και της τελικής φάσης του Ευρωπαϊκού Πρωταθλήματος Κορασίδων, αλλά και στο «Ευρωπαϊκό Ολυμπιακό Φεστιβάλ Νέων».

Το επόμενο έτος τη βρίσκει στην Εθνική Νεανίδων και συμμετέχει στους αντίστοιχους αγώνες του Ευρωπαϊκού Πρωταθλήματος.  

Συνολικά στις δύο συτές "μικρες" εθνικές ομάδες συμπλήρωσε 32 συμμετοχές. Το 2016 η Αλεξία Καλανταρίδου καλείται για πρώτη φορά στην Εθνική Γυναικών από τον Γιάννη Καλμαζίδη αλλά και από τον Τάκη Φλώρο που τον διαδέχθηκε. Συμμετέχει στα φιλικά προετοιμασίας και στα προκριματικά του Ευρωπαϊκού Πρωταθλήματος.  Το 2017 συμμετέχει επίσης και στις δύο φάσεις των προκριματικών του Παγκοσμίου Πρωταθλήματος, που διεξήχθησαν στο Όσιγιεκ και στο Ρότερνταμ αντίστοιχα.   

Η Αλεξία Καλανταρίδου μέχρι το 2018 είχε καταγράψει συνολικά 19 συμμετοχές με την Εθνική Ελλάδας Γυναικών.

Συλλογικοί τίτλοι - Διακρίσεις
------------------------------

### Εθνικά Πρωταθλήματα

**1 Πρωτάθλημα Ελλάδας**

* 2019-20 (Ολυμπιακός Πειραιώς)
	+ **3η Θέση**: 2017-18, 2018-19 (Α.Ο. Θήρας)

### Εθνικά Κύπελλα

**Κύπελλο Ελλάδας**

* **2η Θέση**: 2019 (Α.Ο. Θήρας)

Ατομικές Διακρίσεις
-------------------

* Πρωτάθλημα Ελλάδας 2021-22: Πολυτιμότερη Παίκτρια (MVP) 17ης αγωνιστικής

Παραπομπές
----------

1. ↑  Ποστάρισμα της Καλανταρίδου στη Φινλανδία www.lamiasports.com Αρχειοθετήθηκε 2023-04-11 στο Wayback Machine.
2. ↑  Επιστροφή στον Άρη www.volleyplanet.gr Αρχειοθετήθηκε 2016-03-14 στο Wayback Machine.
3. ↑  Καλύτερη πρωτοεμφανιζόμενη παίκτρια κάτω των 21, www.volleyplanet.gr Αρχειοθετήθηκε 2016-11-17 στο Wayback Machine.
4. ↑  Αποχώρηση από τον Άρη - Κλήση στην Εθνική ομάδα το 2016 www.volleyplanet.gr Αρχειοθετήθηκε 2019-06-03 στο Wayback Machine.
5. ↑  Η Ελπίδα…της Καλανταρίδου www.volleyplanet.gr Αρχειοθετήθηκε 2016-07-15 στο Wayback Machine.
6. ↑  Μετακομίζει στη Σαντορίνη η Α. Καλανταρίδου www.volleyplanet.gr Αρχειοθετήθηκε 2017-06-05 στο Wayback Machine.
7. ↑  Η Καλανταρίδου στον Ολυμπιακό www.olympiacossfp.gr Αρχειοθετήθηκε 2021-05-09 στο Wayback Machine.
8. ↑  «Βόμβα» με Καλανταρίδου ο ΑΟ Λαμίας 2013 www.stereanews.gr Αρχειοθετήθηκε 2023-04-10 στο Wayback Machine.
9. ↑  Μετακόμισε στη Φινλανδία η Καλανταρίδου /www.novasports.gr Αρχειοθετήθηκε 2023-04-11 στο Wayback Machine.
10. ↑   Ντεμπούτο με νίκη για Καλανταρίδου στη Φινλανδία (fot-vid) www.volleyplanet.gr Αρχειοθετήθηκε 2021-01-24 στο Wayback Machine.
11. ↑  Στον ΑΟΜ η Αλεξία Καλανταρίδου aom.gr Αρχειοθετήθηκε 2023-04-11 στο Wayback Machine.
12. ↑  Αλεξία Καλανταρίδου – Μια διαφορετική συνέντευξη volleyland.gr Αρχειοθετήθηκε 2021-05-17 στο Wayback Machine.
13. ↑  ΕΠΕΣΘ - Ανασκόπηση 2010 (σ.46) epesth.gr Αρχειοθετήθηκε 2022-10-16 στο Wayback Machine.
14. ↑  «Πρόκριση για την Εθνική Κορασίδων». Αρχειοθετήθηκε από το πρωτότυπο στις 8 Μαΐου 2021.  www.espek.gr
15. ↑  ΕΠΕΣΘ - Ανασκόπηση 2011 (σ.45, 46, 52) epesth.gr Αρχειοθετήθηκε 2022-10-16 στο Wayback Machine.
16. ↑  ΕΠΕΣΘ - Ανασκόπηση 2012 (σ.44, 48) epesth.gr Αρχειοθετήθηκε 2022-10-14 στο Wayback Machine.
17. ↑  Συμμετοχές στις Εθνικές Κορασίδων - Νεανίδων www.volleyball.gr Αρχειοθετήθηκε 2022-05-20 στο Wayback Machine.
18. ↑  Ελλάδα - Μαυροβούνιο 2-2 (φιλικό) www.volleyplanet.gr Αρχειοθετήθηκε 2016-11-15 στο Wayback Machine.
19. ↑  Τσεχία - Ελλάδα 3-0 (Προκριματικά Ευρωπαϊκού 2017) www.volleyplanet.gr Αρχειοθετήθηκε 2016-10-29 στο Wayback Machine.
20. ↑  Ελλάδα - Κροατία 3-0 Α' φάση ποκριματικών Παγκοσμίου 2018 www.volleyplanet.gr Αρχειοθετήθηκε 2017-06-06 στο Wayback Machine.
21. ↑  Ελλάδα - Σλοβενία 0-3 Β' φάση προκριματικών Παγκοσμίου 2018 www.volleyplanet.gr Αρχειοθετήθηκε 2017-11-30 στο Wayback Machine.
22. ↑  Συμμετοχές Εθνικής Γυναικών έως 2018 www.volleyball.gr Αρχειοθετήθηκε 2022-10-01 στο Wayback Machine.
23. ↑  Η Καλανταρίδου MVP της 17ης αγωνιστικής της Volley League γυναικών 2021-22 www.volleynews.gr Αρχειοθετήθηκε 2023-04-11 στο Wayback Machine.

Εξωτερικοί σύνδεσμοι - Πηγές
----------------------------

* Αλεξία Καλανταρίδου - Παρουσίαση greekvolley.eu
* Αλεξία Καλανταρίδου: Ατομικά στοιχεία - Ομάδες - Διακρίσεις women.volleybox.net
* Ολυμπιακός Πειραιώς - Ευρωπαϊκή παρουσία 2020 Αρχειοθετήθηκε 2020-06-28 στο Wayback Machine. www-old.cev.eu
* Αλεξία Καλανταρίδου: Ευρωπαϊκή παρουσία www-old.cev.eu
* Συνέντευξη Αλεξίας Καλανταρίδου στον Θωμά Μίχο: «Στην Φινλανδία στόχος ήταν να αρχίσει το πρωτάθλημα, όχι το λουκέτο…» www.karfitsa.gr Αρχειοθετήθηκε 2023-04-11 στο Wayback Machine.
* Ειδήσεις για την Αλεξία Καλανταρίδου www.volleyplanet.gr Αρχειοθετήθηκε 2023-04-11 στο Wayback Machine.
* Τα Yearbooks της ΕΠΕΣΘ epesth.gr Αρχειοθετήθηκε 2023-01-27 στο Wayback Machine.